Қазақстанда қос азаматтығы бар 284 адам анықталды
"Қазақстанда қос азаматтығы бар 284 адам анықталды" | "https://abai.kz/post/121552"
TITLE: Қазақстанда қос азаматтығы бар 284 адам анықталды
URL: https://abai.kz/post/121552
META: "Қазақстанда қос азаматтығы бар 284 адам анықталды" | "https://abai.kz/post/121552"
DATE: 01.10.2020
AUTHOR(s): Abai.kz
TOTAL WORDS: 118
TEXT: Қазақстанда қос азаматтығы бар 284 адам анықталды. Бұл туралы Ішкі істер министрлігі мәлімдеді. «ІІМ Көші-қон қызметінің жұмыс нәтижелері бойынша басқа мемлекеттік органдармен бірлесіп, Қазақстанда жыл басынан бері пысықталған алгоритм бойынша қос азаматтығы үшін жауаптылыққа тартылған 284 бұрынғы азамат анықталды», - делінген хабарламада. Азаматтығынан айырылған адамдар бола тұра, тәртіп бұзушылар Қазақстан Республикасына келу және тұру үшін қазақстандық құжаттарды пайдаланды. Олардың бірқатары шет мемлекеттің азаматтығын қабылдағаны туралы уақтылы хабарламағаны үшін әкімшілік жауапкершілікке тартылды. Осы заң бұзушылықтар үшін 266 адамға (277 800 теңгеден 555 мың теңгеге дейін) айыппұл салынып, 18 адам елден шығарылды. Жаза тағайындау туралы шешімді сот органы қабылдайды. Халықаралық келісімдер қос азаматтықты болдырмау жөніндегі жұмысты жеңілдетеді, өйткені екінші Тараптың азаматтығын алу туралы мәліметтерді қазақстандық Тарап қысқа мерзімде алады. Abai.kz
